4. การประกอบธุรกิจของแต่ละสายผลิตภัณฑ์

4.1 ลักษณะผลิตภัณฑ์หรือบริการ 

ลักษณะผลิตภัณฑ์หรือบริการของบริษัท แบ่งออกเป็น 2 ลักษณะ ดังนี้

  4.1.1 ธุรกิจผลิตและจำหน่ายบรรจุภัณฑ์พลาสติก

  บริษัทลงทุนในอุตสาหกรรมผลิตและจำหน่ายบรรจุภัณฑ์พลาสติก (กระสอบพลาสติก) ในช่วงปลายปี
  2534
  ซึ่งเป็นผลิตภัณฑ์ที่สามารถใช้ทดแทนผลิตภัณฑ์ปอในอุตสาหกรรมบรรจุข้าวหรือบรรจุผลิตผลทางการเกษตรอื่นๆ
  โดยมีกำลังการผลิตในระยะเริ่มต้น 720 ตัน/ปี และได้มีการขยายกำลังการผลิตเพิ่มขึ้นเป็นลำดับ
  ปัจจุบันบริษัทมีกำลังการผลิตทั้งสิ้น 4,300 ตัน/ปี

  4.1.2 ธุรกิจพัฒนาอสังหาริมทรัพย์ บริษัทดำเนินธุรกิจพัฒนานิคมอุตสาหกรรมและพัฒนา
  อสังหาริมทรัพย์ผ่านบริษัทร่วม ซึ่งดำเนินธุรกิจด้านพัฒนาอสังหาริมทรัพย์ในรูปแบบเขต
  ส่งเสริมอุตสาหกรรม นวนครพร้อมระบบสาธารณูปโภคอย่างครบถ้วน โครงการตั้งอยู่
  กิโลเมตรที่ 46 ถนนพหลโยธิน ตำบลคลองหนึ่ง อำเภอคลองหลวง จังหวัดปทุมธานีที่ใน
  พื้นที่ประมาณ 6,135 ไร่ แบ่งพื้นที่ในโครงการเป็นพื้นที่เขตอุตสาหกรรม เขตที่อยู่อาศัย เขต
  พาณิชยกรรม และเขตปลอดอากร สำหรับพื้นที่เขตอุตสาหกรรมนวนครได้จัดสรรพื้นที่
  ทางด้านทิศเหนือของโครงการเดิมเพื่อพัฒนาเป็นพื้นที่สำหรับธุรกิจอุตสาหกรรมขนาด
  กลางและขนาดย่อม ปัจจุบันบริษัทถือหุ้นในอัตราร้อยละ 31.59 ของทุนจดทะเบียนชำระ
  แล้วจำนวน 1,126.82 ล้านบาท นอกจากนี้ยังได้ขยายการลงทุนใหม่ไปยังพื้นที่ในจังหวัด
  นครราชสีมา ซึ่งอยู่ในพื้นที่ได้รับการส่งเสริมการลงทุน (เขต 3) ที่จะได้รับการส่งเสริมการ
  ลงทุนจาก BOI โดยมีพื้นที่โครงการประมาณ 1,680 ไร่

4.2 ธุรกิจผลิตและจำหน่ายบรรจุภัณฑ์พลาสติก

4.2.1 ลักษณะผลิตภัณฑ์หรือบริการ

  ผลิตภัณฑ์พลาสติกเป็นผลิตภัณฑ์ที่ใช้พลาสติกทั้งในรูปของโพลีโพพีลีน (PP) และโพลีเอทธิ ลีน
  (PE)เป็นวัตถุดิบหลักในการผลิต โดยผลิตสินค้าเพื่อจำหน่ายภายในประเทศทั้งหมด
  ประกอบด้วยผลิตภัณฑ์ต่างๆ ดังนี้

-   กระสอบพลาสติกสาน (Woven Sack) โดยผ่านกระบวนการผลิตเป็นเส้นเทปแล้วนำไปทอ ตัด
    และเย็บให้เป็นรูปกระสอบขนาดต่างๆ กัน
    ซึ่งมีทั้งชนิดที่ต้องเคลือบผิวเพื่อให้เกิดความแข็งแรงและชนิดที่ไม่เคลือบผิวที่ใช้โพลีโพรพีลีน
    (PP) เป็นวัตถุดิบหลักในการผลิตเพื่อใช้ในการบรรจุสินค้าและผลิตผลทางการเกษตรต่างๆ
    เช่น ปุ๋ย น้ำตาล ข้าว อาหารสัตว์ เป็นต้น
    โดยขนาดบรรจุของกระสอบพลาสติกที่ผลิตจะเป็นไปตามความต้องการของผู้ซื้อ

-   ถุงเป่า (Blow Film) โดยใช้โพลีเอทิลีน (PE)
    เป็นวัตถุดิบหลักในการผลิตเพื่อใช้เป็นบรรจุภัณฑ์ในลักษณะเป็นถุงพลาสติกทั่วไป
    หรือใช้เป็นถุงรองด้านในของกระสอบพลาสติกสานเพื่อป้องกันความชื้นจากภายนอก

4.2.2 การตลาดและภาวะการแข่งขัน

  กลยุทธ์ทางการตลาด

  บริษัทเน้นที่การผลิตสินค้าที่มีคุณภาพเป็นที่ยอมรับของลูกค้ามาเป็นเวลานานกว่า 18 ปี
  และในปัจจุบันทางบริษัทก็ยังรักษามาตรฐานของสินค้าให้มีคุณภาพสูงเป็นไปตามมาตรฐาน ISO
  9001:2000 ที่บริษัทได้รับ และบริษัทให้บริการส่งมอบที่ทันเวลา
  รวมไปถึงการมีทีมงานขายที่มีประสบการณ์ในการขายผลิตภัณฑ์
  สามารถผลิตผลิตภัณฑ์ที่หลากหลายตามความต้องการของลูกค้า

  ลักษณะของลูกค้า

  ลูกค้าของบริษัทโดยส่วนใหญ่จะเป็นลูกค้าที่ซื้อเพื่อบรรจุสินค้าเพื่อจำหน่ายในประเทศเป็นส่วนใหญ่
  แบ่งเป็นลูกค้ากลุ่มซึ่งมีความต้องการในการใช้บรรจุภัณฑ์อย่างต่อเนื่องตลอดทั้งปีหรืออาจมีความต้องการในบางช่วงฤดูกาล
  กลุ่มลูกค้าของบริษัทประกอบด้วยผู้ประกอบการผู้ใช้ผลิตภัณฑ์โดยตรงและ พ่อค้าคนกลาง
  โดยกระจายออกไปในทุกภูมิภาคของประเทศ
  ซึ่งลูกค้ากลุ่มหลักจะอยู่ในภาคกลางและภาคตะวันออกเฉียงเหนือ

  การจำหน่ายและช่องทางการจำหน่าย

  การจำหน่ายผลิตภัณฑ์นี้ส่วนใหญ่ใช้วิธีการขายตรงให้กับผู้ใช้ในอุตสาหกรรมผ่านทีมงานขายของบริษัท
  โดยเฉพาะอย่างยิ่งภาคอุตสาหกรรม การเกษตรในภาคตะวันออกเฉียงเหนือ และภาคกลาง
  และอีกส่วนหนึ่งจะจำหน่ายผ่านตัวแทน โดยปกติราคาจำหน่ายคิดตามน้ำหนักของกระสอบ
  และความยากง่ายของขั้นตอนการพิมพ์

  การแข่งขันและแนวโน้มของอุตสาหกรรม

  - สภาพการแข่งขัน

  บรรจุภัณฑ์พลาสติกเป็นอุตสาหกรรมการผลิตที่อยู่ในภาวะการแข่งขันสูง จากการที่มีผู้ผลิตมากราย
  และส่วนใหญ่เป็นผู้ผลิตรายเล็ก ซึ่งมีเงินลงทุนไม่มากนัก บางรายมีการขายตัดราคากัน
  และลดต้นทุนการผลิตลง โดย
  การลดคุณภาพของวัตถุดิบที่ใช้ในการผลิตเพื่อให้สามารถขยายตลาดได้มาก
  เพื่อให้สามารถแข่งขันได้ในสภาวะที่ผู้ซื้อผลิตภัณฑ์ไปใช้ต่างมีปัญหาทางเศรษฐกิจที่ต้องควบคุมต้นทุนการดำเนินงานให้เหมาะสม

  - สถานภาพและศักยภาพในการแข่งขันของบริษัท

  บริษัทมีความพร้อมในด้านบุคลากรทีมีความรู้ความสามารถในการผลิต การขาย รวมไป
  ถึงกิจกรรมอื่นที่เกี่ยวข้องในช่วงเวลาที่ผ่านมา บริษัทได้เข้าถึงกลุ่มลูกค้าที่หลากหลายมาก
  ยิ่งขึ้นเพื่อเสนอขายสินค้าและพบว่า ตลาดผลิตภัณฑ์พลาสติกมีอัตราการเติบโตที่น่า
  พอใจและมีโอกาสทางการตลาดสำหรับบริษัทในการเสนอขายสินค้าดังกล่าวไปสู่กลุ่ม
  ลูกค้าที่ยังมีความต้องการสินค้าที่มีคุณภาพมาตรฐาน มีราคาที่เป็นธรรมและมีบริการหลัง
  การขายที่ดี

  - แนวโน้มการแข่งขันในอนาคต

  ผู้ผลิตต่างนำเสนอบรรจุภัณฑ์ที่สามารถสร้างมูลค่าเพิ่มให้กับสินค้าของลูกค้าผู้ซื้อมีรูปแบบสวยงาม
  คงทน โดยมีการพัฒนารูปแบบให้ตอบสนองความต้องการของลูกค้า ผู้ซื้อ
  การวิจัยและพัฒนาผลิตภัณฑ์จึงเป็นสิ่งจำเป็นสำหรับผู้ผลิต

  กระแสนิยมเรื่องการลดภาวะโลกร้อนและการใช้กระสอบพลาสติกชีวภาพเป็นอีกแนวโน้มหนึ่งที่จะทำให้มีการเปลี่ยนแปลงในธุรกิจนี้
  แต่อย่างไรก็ตาม กระสอบพลาสติกชีวภาพยังเป็นผลิตภัณฑ์ที่มีใช้ไม่มากนัก
  ยังต้องมีการวิเคราะห์วิจัยกันในอนาคตอีก ช่วงนี้
  กระสอบพลาสติกจึงยังสามารถดำรงอยู่ในธุรกิจบรรจุภัณฑ์ได้

3.  การจัดหาผลิตภัณฑ์และบริการ

  - ที่ตั้งโรงงาน

  โรงงานของบริษัทตั้งอยู่ที่ เลขที่ 3 ถนนสุรนารายณ์ ตำบลจอหอ อำเภอเมือง
  จังหวัดนครราชสีมา

-   กำลังการผลิตและปริมาณการผลิต

+-------------------------+----------+---------+---------+-----------+
|   รายการ                | หน่วย     | ปี 2552  | ปี 2551  | ปี 2550    |
+-------------------------+----------+---------+---------+-----------+
|   กระสอบพลาสติกสาน       |          |         |         |           |
+-------------------------+----------+---------+---------+-----------+
|   กำลังการผลิต            | ตัน/ปี     | 4,320   | 5,000   | 6,000     |
+-------------------------+----------+---------+---------+-----------+
|   ปริมาณการผลิต           | ตัน/ปี     | 3       | 4,330   | 5,250.22  |
|                         |          | ,173.43 |         |           |
+-------------------------+----------+---------+---------+-----------+
|   อัตราการใช้กำลังการผลิต   | %        | 73.46   | 86.60   | 87.50     |
+-------------------------+----------+---------+---------+-----------+
|   อ                     | %        | (26.71) | (17.53) | 28.05     |
| ัตราการเพิ่มของปริมาณการผลิต |          |         |         |           |
+-------------------------+----------+---------+---------+-----------+
|   จำนวนกะที่สามารถผลิตได้   | กะ/วัน    | 3       | 3       | 3         |
+-------------------------+----------+---------+---------+-----------+
|   จำนวนกะที่ผลิตจริง        | กะ/วัน    | 3       | 3       | 3         |
+-------------------------+----------+---------+---------+-----------+
|   ถุงเป่า                 |          |         |         |           |
+-------------------------+----------+---------+---------+-----------+
|   กำลังการผลิต            | ตัน/ปี     | 240     | 240     | 240       |
+-------------------------+----------+---------+---------+-----------+
|   ปริมาณการผลิต           | ตัน/ปี     | 173.24  | 205.12  | 205.57    |
+-------------------------+----------+---------+---------+-----------+
|   อัตราการใช้กำลังการผลิต   | %        | 72.18   | 85.47   | 85.65     |
+-------------------------+----------+---------+---------+-----------+
|   อ                     | %        | (15.54) | (0.22)  | 8.38      |
| ัตราการเพิ่มของปริมาณการผลิต |          |         |         |           |
+-------------------------+----------+---------+---------+-----------+
|   จำนวนกะที่สามารถผลิตได้   | กะ/วัน    | 3       | 3       | 3         |
+-------------------------+----------+---------+---------+-----------+
|   จำนวนกะที่ผลิตจริง        | กะ/วัน    |   3     |   3     | 3         |
+-------------------------+----------+---------+---------+-----------+

  - นโยบายการผลิตที่สำคัญ

  บริษัทมีนโยบายที่จะพัฒนาบรรจุภัณฑ์พลาสติกให้มีคุณภาพดียิ่งขึ้น
  โดยเน้นการพัฒนาเทคนิคการผลิตในเรื่องส่วนผสมของวัตถุดิบ
  และขั้นตอนการทอเพื่อให้ผลิตภัณฑ์มีความเหนียว คงทน และมีความปราณีตมากขึ้น

  วัตถุดิบและผู้จำหน่ายวัตถุดิบ

  ในการผลิตกระสอบพลาสติกสานจะใช้โพลีโพพีลีน (PP) เป็นวัตถุดิบหลักในการผลิต
  ส่วนถุงเป่าจะใช้โพลีเอทีลีน (PE) เป็นวัตถุดิบหลักในการผลิต
  โดยไม่สามารถใช้วัตถุดิบอื่นทดแทนได้
  ในการจัดซื้อวัตถุดิบบริษัทจะจัดซื้อจากตัวแทนจัดจำหน่ายและผู้ผลิตเม็ดพลาสติกภายในประเทศทั้งหมด
  ทั้งนี้ราคาเม็ดพลาสติกภายในประเทศจะผันแปรตามราคาตลาดโลก ซึ่งขึ้นอยู่กับปริมาณ
  ความต้องการบริโภค (Demand) และปริมาณการผลิตรวม (Supply)
  ของเม็ดพลาสติกในตลาดโลก
  ซึ่งในการจัดซื้อวัตถุดิบของบริษัทจะใช้ราคาเป็นเกณฑ์ในการตัดสินใจสั่งซื้อ
  โดยบริษัทจะทำประมาณการความต้องการใช้ของวัตถุดิบและประมาณการต้นทุนไว้ล่วงหน้า
  แล้วจึงตรวจสอบราคาจากผู้ผลิต แต่ละรายว่ารายใดมีราคาที่ต่ำกว่าจึงจะจัดซื้อจากผู้ผลิตรายนั้น
  โดยจะจัดซื้อไม่เกินประมาณการที่ตั้งไว้
  นอกจากนี้ เพื่อป้องกันความเสี่ยงจากการผันผวนของราคาพลาสติก บริษัทจึงจัดซื้อล่วงหน้า
  (Forward) เป็นระยะเวลา 1-2 เดือน

  ผลกระทบต่อสิ่งแวดล้อม

  โพลีโพรพีลีน (PP) และโพลีเอทีลีน (PE) ที่ใช้เป็นวัตถุดิบในการผลิต
  สามารถนำกลับมาใช้ใหม่ได้เมื่อต้องการ จึงมีผลกระทบต่อสิ่งแวดล้อมน้อย

  ผลกระทบต่อสิ่งแวดล้อมจากการผลิตผลิตภัณฑ์ทั้งหมดของบริษัทได้รับการดูแลจากกองควบคุมโรงงาน
  กรมโรงงานอุตสาหกรรม และเนื่องจากกระบวนการผลิตของบริษัทไม่มีผลกระทบต่อสิ่งแวดล้อม
  บริษัทจึงมิได้มีการกำหนดค่าผลกระทบต่อสิ่งแวดล้อมตามกฎกระทรวง
  และไม่เคยมีประวัติการกระทำผิดเกี่ยวกับผลกระทบต่อสิ่งแวดล้อมแต่อย่างใด

3.  งานที่ยังไม่ได้ส่งมอบ

- ไม่มี -